b'\n_START_ARTICLE_\nCaterham F1\n_START_PARAGRAPH_\nCaterham F1 (stari imeni Lotus Racing in 1Malaysia F1 Team) je malezijsko mo\xc5\xa1tvo Formule 1, eno treh novih za sezono 2010 in sploh prvo malezijsko mo\xc5\xa1tvo Formule 1. Kljub podobnemu imenu in barvni shemi pa mo\xc5\xa1tvo nima neposredne zveze z uspe\xc5\xa1nim britanskim mo\xc5\xa1tvom Team Lotus, ki je delovalo med sezonama 1954 in 1994. Tehni\xc4\x8dni direktor mo\xc5\xa1tva je Mike Gascoyne, ki je razmeroma uspe\xc5\xa1no deloval \xc5\xbee v \xc5\xa1tevilnih mo\xc5\xa1tvih Formule 1, McLaren, Sauber, Tyrrell, Jordan, Renault in Toyota, \xc5\xa1portni direktor pa Tony Fernandes. Dirka\xc4\x8da mo\xc5\xa1tva sta izku\xc5\xa1eni Jarno Trulli in Heikki Kovalainen, prvi dirkalnik mo\xc5\xa1tva pa se imenuje Lotus T127.'